Der er stor modstand mod salget af Forsyningen i Frederikshavn. For et par uger siden gik de ansatte i protesttog gennem byen for at aflevere 2500 underskrifter til borgmester Erik Sørensen. Nu smækker en af partifællerne - byrådsmedlem Brian Pedersen - med døren. Han stemmer imod sit eget partis budgetforslag - og dermed melder han sig også ud af gruppen - og partiet: - Jeg synes ikke det har ret meget med socialdemokratisk politik at gøre. Et salg af forsyningen kan jeg derfor ikke støtte, siger Brian Pedersen til TV2/NORD.

Referat:
Frederikshavns Kommunes planer om at privatisere el-forsyningen skaber nu splittelse i den socialdemokratiske byrådsgruppe